रश्मिका मंदन्ना

रश्मिका मंदन्ना (जन्म:५ एप्रिल १९९६) ही एक भारतीय अभिनेत्री आणि मॉडेल आहे जी प्रामुख्याने तेलुगु आणि कन्नड भाषेतील चित्रपटांमध्ये काम करते. तिला फिल्मफेअर पुरस्कार दक्षिण आणि 'साउथ इंडियन इंटरनॅशनल मूव्ही अवॉर्ड्स' असे पुरस्कार मिळाले आहेत. किरिक पार्टी आणि गीता गोविंदम या सुपरहिट चित्रपटांमधील भूमिकांसाठी ओळखले जाते.

किरिक पार्टी (२०१६), अंजनी पुत्र (२०१७), चलो (२०१८), गीता गोविंदम (२०१८), यजमाना (२०१९), सरिलेरू नीकेव्वरू (२०२०), भीष्मा (२०२०), पोगारू (२०२१), आणि पुष्पा (२०२१) यांसारख्या अनेक यशस्वी व्यावसायिक चित्रपटांमध्ये तिने भूमिका केल्या आहेत.

ऑक्टोबर २०२१ मध्ये, तिने समंथा, विजय देवरकोंडा आणि यश यांना मागे टाकत, सोशल मीडियावर फोर्ब्सच्या भारतातील सर्वात प्रभावशाली अभिनेत्यांमध्ये अव्वल स्थान मिळवले.

 जीवन 
रश्मिका मंदान्नाचा जन्म ५ एप्रिल १९९६ रोजी कर्नाटकातील कोडागु जिल्ह्यातील विराजपेट येथे सुमन आणि मदन मंदान्ना यांच्या घरी झाला. तिने एम. एस. रमाय्या कॉलेज ऑफ आर्ट्स, सायन्स अँड कॉमर्स येथे मानसशास्त्र, पत्रकारिता आणि इंग्रजी साहित्यात पदवीचे शिक्षण घेतले.

किरिक पार्टी चित्रपटाच्या निर्मितीदरम्यान मंदन्ना आणि   सह-कलाकार रक्षित शेट्टी दरम्यान प्रेमास सुरुवात झाली. त्यांनी ३ जुलै २०१७ रोजी तिच्या गावी विराजपेट येथील एका खाजगी पार्टीत त्यांच्या साखरपुड्याची घोषणा केली. परंतु वैयक्तिक कारणाने त्यांनी सप्टेंबर २०१८ मध्ये त्यांची सोयरिक मोडली.

२०२० मध्ये मंदाना अभिनेता विजय देवरकोंडा यांच्याशी डेटिंग करत असल्याच्या अफवा पसरू लागल्या. ऑक्टोबर २०२५ मध्ये दोघांनी सोयरिक केली. २६ फेब्रुवारी २०२६ रोजी उदयपूर येथे पारंपरिक तेलुगू आणि कोडावा पद्धतीने त्यांचे लग्न झाले.

 कारकीर्द 
2016 मध्ये रश्मिकाने किरिक पार्टीमधून तिच्या अभिनयात पदार्पण केले, जो कन्नडमधील वर्षातील सर्वाधिक कमाई करणारा चित्रपट बनला. रश्मिकाच्या अभिनयाला अनेक समीक्षकांकडून प्रशंसा मिळाली. या भूमिकेसाठी तिने सर्वोत्कृष्ट पदार्पण अभिनेत्रीचा SIIMA पुरस्कार जिंकला. 2017 मध्ये चमक या चित्रपटाती भूमिकेसाठी तिला 65 व्या फिल्मफेर अवॉर्ड्स साऊथमध्ये सर्वोत्कृष्ट अभिनेत्री - कन्नडसाठी फिल्मफेअर पुरस्कारासाठी नामांकन मिळाले.

2018 मध्ये, तिने विजय देवरकोंडा सोबत गीता गोविंदममध्ये काम केले. हा चित्रपट प्रचंड यशस्वी झाला. रोमँटिक कॉमेडीमधील एका निर्दयी स्त्रीच्या तिच्या चित्रणाची भारतीय चित्रपटसृष्टीतील नेहमीच्या घडामोडींना उद्ध्वस्त केल्याबद्दल प्रशंसा केली गेली. 2020 मध्ये, रश्मिकाने महेश बाबू सोबत तेलुगु चित्रपट सरिलेरू नीकेव्वरु मध्ये अभिनय केला, जो सर्वाधिक कमाई करणाऱ्या तेलगू चित्रपटांपैकी एक बनला.

रश्मिका 'बंगलोर टाइम्स 25 मोस्ट डिझायरेबल वूमन ऑफ 2016' मध्ये 24 व्या स्थानावर होती आणि 'बंगलोर टाइम्स 2017च्या 30 मोस्ट डिझायरेबल वूमन'ची विजेती आहे. ऑक्टोबर 2021 मध्ये, तिने समंथा, विजय देवरकोंडा आणि यश यांना मागे टाकत, सोशल मीडियावर फोर्ब्सच्या भारतातील सर्वात प्रभावशाली अभिनेत्यांमध्ये अव्वल स्थान मिळवले.

 अभिनय सूची
वर्ष चित्रपट  भूमिका  भाषानोंदी २०१६किरिक पार्टीसानवी जोसेफ  कन्नड2017अंजनी पुत्रगीताचमक खुशी2018चलो एल. कार्तिकातेलुगू गीता गोविंदमगीतादेवदासपूजा 2019यजमानकावेरीकन्नडडियर कॉमरेडअपर्णा "लिली" देवीतेलुगू2020सरिलेरु नीकेववारुसंस्कृती  भीष्माचैत्रा 2021पोगारूगीता कन्नडसुल्तान रुकमणीतमिळ पुष्पा: द राइजश्रीवल्ली तेलुगू 2022 आदवल्लू मीकू जोहार्लूआध्या  सीता राममवहीदा/अफरीन अलीगुडबाय तारा भल्ला हिंदी2023वारिसुदिव्यातमिळ मिशन मजनूनसरीन हुसैनहिंदी ॲनिमलगीतांजलि सिंह2024पुष्पा २: द रूलश्रीवल्लीतेलुगू2025छावामहारानी येसूबाई हिंदी सिकंदरसाईश्री राजकोटकुबेरासमीरातेलुगु  तमिल थामाताडकाहिंदी  द गर्लफ्रेंडतेलुगुपूर्ण2026हिन्दीतेलुगू जयम्मा तेलुगू 

 संगीत वीडियो 
 वर्ष गीत भाषा कलाकार2021 टॉप टकर तमिळहिंदी  युवन शंकर राजा, बादशाह

 संदर्भ 

वर्ग:इ.स. १९९६ मधील जन्म
वर्ग:कन्नड चित्रपट अभिनेत्री
वर्ग:तेलुगू चित्रपट अभिनेत्री
वर्ग:हिंदी चित्रपट अभिनेत्री